২৮০ রানের লক্ষ্যে ব্যাট করতে নেমে বড় কোনো জুটিই গড়ে তুলতে পারেননি আফগান ব্যাটসম্যানরা। প্রথম দুই ম্যাচে ভালো নৈপুণ্য দেখানো ওপেনার আহমেদ শেহজাদ সাজঘরে ফিরেছিলেন রানের খাতা না খুলেই। দ্বিতীয় উইকেটে ৪২ রানের জুটি গড়ে ঘুরে দাঁড়ানোর চেষ্টা করেছিলেন আরেক ওপেনার নওরোজ মঙ্গল ও রহমত শাহ। কিন্তু ১৪তম ওভারে আফগানিস্তানের দুটি উইকেট তুলে নিয়েছেন মোশাররফ। ৩৩ রান করে এলবিডব্লিউর ফাঁদে পড়েছেন মঙ্গল। হাসমতউল্লাহ শাহিদি আউট হয়েছেন শূন্য রানে।